Yusuf Islam

Yusuf Islam (født Steven Demetre Georgiou; 21. juli 1948), også kjent under artistnavnet Cat Stevens, Yusuf, og Steve Adams, er en britisk sanger og låtskriver. Hans musikalske stil består av folkemusikk, pop, rock, og senere i sin karriere, islamsk musikk. Han gjennopptok "ikke-religiøs musikk" i 2006. Han ble opptatt i Rock and Roll Hall of Fame i 2014.

Biografi 
Han ble født i området Marylebone i London i England av svensk mor og gresk far. Fra 1966 til 1978 gav han ut populærmusikk under navnet Cat Stevens. Han skrev det aller meste av materialet selv, men ikke alt.

Stevens debutalbum var Matthew and Son i som ble utgitt i desember 1966. Han komponerte mye av musikken til komediefilmen Harold og Maude (1971).

23. desember 1977 konverterte han til islam og tok navnet Yusuf Islam. Han trakk seg deretter tilbake fra offentligheten og stiftet familie. I 1989 skapte han sterke reaksjoner på grunn av uforsiktige kommentarer omkring Salman Rushdie-saken.

I 2004 ble Islam nektet adgang til USA og flyet hans omdirigert til en annen flyplass hvorfra FBI-agenter eskorterte Islam tilbake til Storbritannia. Amerikanske myndigheter uttalte at Yusuf Islam sto på en liste over personer med tilknytning til terrorisme. Islam hadde vært i USA to måneder tidligere. Jack Straw, britisk utenriksminister, klaget til USAs utenriksdepartement over utvisningen av Islam. I 2006 besøkte han USA uten problemer.

I mai 2012 hadde Moonshadow, en musical som bygget på hans musikk, premiere på Princess Theatre i Melbourne. Den ble møtt med blandet mottagelse og ble tatt av plakaten tidligere enn planlagt.

Diskografi som Cat Stevens

Singler

På Decca Records 
 1966: «I Love My Dog»
 1967: «Matthew & Son»
 1967: «I'm Gonna Get Me a Gun»
 1967: «A Bad Night»
 1967: «Kitty»
 1969: «Where Are You»

På Island Records 
 1970: «Lady d'Arbanville»
 1970: «Father and Son»
 1971: «Moonshadow»
 1971: «Wild World»
 1971: «Peace Train»
 1972: «Can't Keep It In»
 1972: «Morning Has Broken»
 1973: «The Hurt»
 1974: «Oh Very Young»
 1974: «Another Saturday Night» (av Sam Cooke)
 2001: «If You Want to Sing Out, Sing Out»

Album

På Decca Records 
 1967: Matthew & Son
 1967: New Masters
 1976: The View from the Top. (dobbeltalbum med låter fra 1966 og senere)

På Island Records 
 1970: Mona Bone Jakon
 1970: Tea for the Tillerman
 1971: Teaser and the Firecat
 1972: Catch Bull at Four
 1973: Foreigner
 1974: Buddha and the Chocolate Box
 1974: Saturnight (Live in Tokyo), live
 1975: Numbers
 1977: Izitso
 1978: Back to Earth

På Eagle Records 
 2004: Majikat: Earth Tour 1976, live

Diskografi som Yusuf Islam / Yusuf

Singler 
 2003: «Peace Train '03» / «Angel of War»
 2005: «Indian Ocean»

Album 
Som Yusuf Islam
 1995: The Life of the Last Prophet (opplesning)
 1998: I Have No Cannons That Roar (samlingsalbum)
 1999: Prayers of the Last Prophet
 2000: A Is for Allah
 2001: Bismillah (Yusuf Islam & Friends)
 2002: In Praise of the Last Prophet (Yusuf Islam & Friends)
 2003: I Look, I See
 2004: Night of Remembrance (dobbelt konsertalbum, sammen med andre artister)
 2006: Footsteps in the Light (samlingsalbum)
 2006: An Other Cup
 2008: I Look, I See 2
 2014: The Story of Adam and Creation

Som Yusuf
 2006: An Other Cup
 2007: Yusuf's Cafe Session (livealbum)
 2009: Roadsinger
 2010: Roadsinger Live in Australia (livealbum)
 2014: Tell 'Em I'm Gone

Som Yusuf / Cat Stevens
 2017: The Laughing Apple
 2020: Tea for the Tillerman 2

Bøker 
 1996: The Life of The Last Prophet, London: Mountain of Light. .
 1998/2000:  Prayers of The Last Prophet, London: Mountain of Light. .
 2014; Why I Still Carry A Guitar: My Spiritual Journey from Cat Stevens to Yusuf, London: HarperCollins. .

Salman Rushdie og Sataniske vers
Under et møte med studenter på Kingston University i 1989 uttalte Yusuf Islam at han støttet fatwaen mot Salman Rushdie etter hans Sataniske vers. Etter dette ble musikken hans boikottet av en del radiostasjoner. Han har senere sagt at han ble misforstått og at pressen med vilje pisket opp denne kontroversen. I 2000 uttalte han at kommentaren i 1989 bare uttrykte hans forståelse av islams straffebud for blasfemi. I et innlegg i The Telegraph skrev Salman Rushdie at Yusuf Islam forsøkte å omskrive historien. I 2010 kritiserte Rushdie Jon Stewart for å ta med Yusuf Islam i et fjernsynsprogram. Stewart konkluderte etterpå at Yusuf Islam hadde store problemer med å forsøke å forene to ulike verdener.

Referanser

Eksterne lenker 
 
 
 
 Oppføring i allmusic.com

Engelske sangere
Engelske låtskrivere
Medlemmer av Rock and Roll Hall of Fame
Personer fra London